**Mór Városi Önkormányzat Képviselő-testületének**

**286/2024. (IX.25.) határozata**

**Mór Vénhegy 5362 hrsz-ú ingatlanon út kialakítása tárgyában**

Mór Városi Önkormányzat Képviselő-testülete tulajdonosi jogkörben eljárva a Mór 5362 hrsz-ú szőlő művelési ágú, 14,61 AK értékű, 1681 m2 nagyságú zártkerti ingatlanon út kialakítása tárgyában az alábbiak szerint dönt.

A Képviselő-testület hozzájárul, hogy a Mór 5362 hrsz-ú ingatlanon a Fejérvíz Zrt. zúzottkővel stabilizált utat építsen 3 m szélességben a Mór 5363 hrsz-ú önkormányzati tulajdonú kivett vízmű megnevezésű terület megközelítése céljából.

A Képviselő-testület felkéri a jegyzőt, hogy a beruházáshoz szükséges dokumentumokat (útépítési egyesített engedélyezési-kiviteli terv, talajvédelmi terv) készíttesse el, és az elkészült tervek alapján kezdeményezze az út megépítéséhez szükséges hatósági eljárás lefolytatását, és a termőföld végleges más célú hasznosításának engedélyezését.

A Képviselő-testület a Mór 5362 hrsz-ú ingatlanon megépítendő út egyesített engedélyezési-kiviteli teveinek elkészíttetésére 500.000 Ft, a talajvédelmi terv elkészíttetésére 200.000 Ft, a földvédelmi járulék megfizetésére 1.200.000 Ft – összesen: 1.900.000 Ft összegben - forrást biztosít a 2024. évi költségvetés „011130 Önkormányzatok és önkormányzati hivatalok jogalkotó és általános igazgatási tevékenysége” kormányzati funkció „5551-229-09 Fejlesztési céltartalék” kiadási előirányzata terhére.

Továbbá a Képviselő-testület felhatalmazza a polgármestert a beruházás megvalósításához szükséges dokumentumok és nyilatkozatok aláírására.

Határidő: 2024.12.31.

Felelős: jegyző(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző